
KRETINGOS RAJONO SAVIVALDYBĖS TARYBA

KULTŪROS, SPORTO IR JAUNIMO REIKALŲ KOMITETO POSĖDŽIO PROTOKOLAS

2026 m. rugsėjo 22 d. Nr. T16-52

Posėdis įvyko 2026-09-21  15.00 – 16.40 val.
Posėdžio pirmininkas – Kultūros, sporto ir jaunimo reikalų komiteto pirmininkas Mindaugas Černeckis.
Posėdžio sekretorė – Kretingos rajono savivaldybės (toliau – Savivaldybės) Bendrojo skyriaus vyr. specialistė Reda Pilelienė. 
Dalyvauja Kultūros, sporto ir jaunimo reikalų komiteto pirmininko pavaduotojas Vilius Adomaitis, komiteto nariai: Dalia Bieliauskienė (dalyvavo nuotoliniu būdu), Egidijus Gedvilas, Jolanta Gedvilaitė, Vaidas Kuprelis (dalyvavo nuotoliniu būdu), Vytautas Ročys.
Dalyvauja kviestieji asmenys: 
Dalia Činkienė – Kultūros ir sporto skyriaus vedėja.
Vaida Jakumienė – Savivaldybės vicemerė.
Renata Japertienė – Vietinio ūkio ir turto valdymo skyriaus vedėjo pavaduotoja.
Antanas Kalnius – Savivaldybės meras.
Viktorija Karčiauskienė – Tarybos posėdžių sekretorė.
Lukrecija Lengvinė – Strateginio planavimo ir investicijų skyriaus vedėja.
Vilma Preibienė – Savivaldybės administracijos direktorė.
Edita Samalienė – Ekonomikos ir biudžeto skyriaus vyr. specialistė.
Dovilė Višinskienė – Kultūros ir sporto skyriaus vyr. specialistė.

Kultūros, sporto ir jaunimo reikalų komiteto (toliau – Komitetas) posėdžio pirmininkas Mindaugas Černeckis paskelbė posėdžio pradžią.
1. Dėl Kultūros, sporto ir jaunimo reikalų komiteto posėdžio darbotvarkės patvirtinimo. Pranešėjas – Mindaugas Černeckis.
Komiteto pirmininkas Mindaugas Černeckis pasiteiravo, ar komiteto nariai turi pasiūlymų dėl darbotvarkės. Pasiūlyta į darbotvarkę įtraukti protokolinio sprendimo projektą dėl viešųjų paslaugų teikimo sutarties ir autobusų parko įkainių nustatymo. 
Komiteto nariai pritarė siūlymui įtraukti šį klausimą į posėdžio darbotvarkę.
NUTARTA. Bendru sutarimu darbotvarkei pritarta.
Komiteto pirmininkas Mindaugas Černeckis klausė, ar bus nusišalinimų nuo svarstomų klausimų.
Nusišalinimų nepateikta.
Komiteto pirmininkas Mindaugas Černeckis informavo, kad pagal pusmečio planą po tarybos posėdžio komiteto nariai vyks į Jaunimo centrą susipažinti su jo veikla ir atnaujintomis patalpomis. Taip pat spalio mėnesį numatoma organizuoti išvažiuojamąjį posėdį į muziejų. Komiteto nariai paraginti, pagal galimybes, prisijungti prie šių išvažiuojamųjų posėdžių. Po šios informacijos pereita prie posėdžio darbotvarkės klausimų svarstymo.
2. SVARSTYTA. Dėl pritarimo projekto „Socialinių paslaugų plėtra Kretingoje „Sportas be ribų: sveika gyvensena – kiekvienam“ įgyvendinimui (spr. prj. T1-250). Pranešėja – Dalia Činkienė.
NUTARTA. Vienbalsiai sprendimo projektui pritarta.
3. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“ pakeitimo (spr. prj. T1-260). Pranešėja – Edita Samalienė.
Kalbėjo tarybos narė Jolanta Gedvilaitė, administracijos direktorė Vilma Preibienė, vicemerė Vaida Jakumienė ir komiteto pirmininkas Mindaugas Černeckis.
Pasiūlymų balsavimui nepateikta.
NUTARTA. Vienbalsiai sprendimo projektui pritarta.
4. SVARSTYTA. Dėl pritarimo kultūros projektų įgyvendinimui (spr. prj. T1-261). Pranešėja – Dalia Činkienė.
Meras Antanas Kalnius paaiškino, kad projektas dėl Salantų kultūros įstaigos finansavimo nebuvo įtrauktas, nes, susipažinus su dokumentais, kilo abejonių dėl projekto aplinkybių ir bendruomenių įsitraukimo. Meras nurodė, kad dėl šių priežasčių projektui nepritarė, tačiau pabrėžė, kad taryba turi teisę spręsti dėl jo įtraukimo ir finansavimo.
Komiteto narys Vilius Adomaitis siūlė papildyti sprendimo projektą ir įtraukti projektą „Istoriniai naratyvai: Salantų žydai ir jų sinagoga iki 1941 metų“ į projektų, kuriems būtų teikiamas garantinis raštas, sąrašą. Jis pažymėjo, kad projektas yra reikšmingas Salantų žydų istorinio ir kultūros paveldo įamžinimui. V. Adomaitis atkreipė dėmesį, kad garantinio rašto suteikimas nesuponuoja projekto finansavimo, o tik sudaro galimybę projektui dalyvauti finansavimo atrankoje. Atsižvelgdamas į tai, jis siūlė suteikti šiam projektui galimybę būti svarstomam kartu su kitomis pateiktomis paraiškomis.
Komiteto narys Vaidas Kuprelis pritarė siūlymui įtraukti projektą „Istoriniai naratyvai: Salantų žydai ir jų sinagoga iki 1941 metų“ į svarstomų projektų sąrašą. Jis pažymėjo, kad svarbu išsaugoti ir įamžinti Salantų žydų bendruomenės istoriją bei paveldą, todėl tikslinga suteikti projektui galimybę siekti finansavimo.
Komiteto narė Jolanta Gedvilaitė pažymėjo, kad nėra pagrindo projekto prašymo dėl garantinio rašto palikti nuošaly, nes jis pateiktas kaip ir kitų kultūros įstaigų prašymai. Ji pritarė siūlymui įtraukti projektą į svarstomų projektų sąrašą, taip suteikiant galimybę siekti finansavimo.
Komiteto pirmininkas Mindaugas Černeckis siūlė pritarti projekto įtraukimui į svarstymą, pabrėždamas, kad tai nėra galutinis sprendimas dėl finansavimo, o tik galimybė parengti ir pateikti paraišką kompetentingai komisijai. Kvietė komiteto narius balsuoti už pateiktą pasiūlymą įtraukti dar vieną projektą „Istoriniai naratyvai: Salantų žydai ir jų sinagoga iki 1941 metų“.
NUTARTA. Vienbalsiai pritarta pasiūlymui įtraukti dar vieną projektą „Istoriniai naratyvai: Salantų žydai ir jų sinagoga iki 1941 metų“.
Komiteto pirmininkas Mindaugas Černeckis kvietė balsuoti už sprendimo projektą su pritartu pasiūlymu papildyti sprendimo projektą ir įtraukti dar vieną projektą „Istoriniai naratyvai: Salantų žydai ir jų sinagoga iki 1941 metų“.
NUTARTA. Vienbalsiai pritarti sprendimo projektui su pasiūlytu papildymu.
5. SVARSTYTA. Dėl Kretingos rajono savivaldybės tarybos 2017 m. birželio 29 d. sprendimo Nr. T2-202 „Dėl Kretingos rajono savivaldybės kūno kultūros ir sporto veiklos projektų dalinio finansavimo tvarkos aprašo patvirtinimo“ pakeitimo (spr. prj. T1-263). Pranešėja – Dovilė Višinskienė.
Vicemerė Vaida Jakumienė informavo, kad rengiant tvarkos aprašo projektą gauta Vyriausybės atstovės pastaba dėl 11.2 ir 11.3 papunkčiuose numatytų dokumentų – Juridinių asmenų registro išrašo ir įstatų kopijos – reikalavimo. Atsižvelgiant į Viešojo administravimo įstatymo nuostatas ir į tai, kad ši informacija yra viešai prieinama informacinėse sistemose, pasiūlyta iš tvarkos aprašo išbraukti minėtus papunkčius ir atitinkamai patikslinti paraiškos formą.
Svarstomu klausimu vyko komiteto narių diskusija. Pasisakė komiteto nariai Jolanta Gedvilaitė, Vaidas Kuprelis, Vilius Adomaitis, komiteto pirmininkas Mindaugas Černeckis ir vicemerė Vaida Jakumienė. Pritarta, kad komiteto nariai, turintys konkrečių pasiūlymų dėl tvarkos aprašo nuostatų keitimo ar papildymo, juos pateiktų raštu iki tarybos posėdžio, kad pasiūlymai būtų įvertinti ir, esant poreikiui, įtraukti į sprendimo projektą. Ateityje, atsižvelgiant į tvarkos aprašo taikymo praktiką, svarstyti galimybę tikslinti reprezentuojančių aukšto meistriškumo sporto komandų finansavimo dydžius ir jų nustatymo principus.
NUTARTA. Balsų dauguma (1 – susilaikė) pateiktam sprendimo projektui pritarta.
6. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo (spr. prj. T1-264). Pranešėja – Lukrecija Lengvinė.
NUTARTA. Vienbalsiai sprendimo projektui pritarta.
7. Kiti klausimai.
Protokolinį sprendimą pristatė Vietinio ūkio ir turto valdymo skyriaus vedėjo pavaduotoja Renata Japertienė, t. y.: „Dėl 2021 m. gruodžio 31 d. viešųjų paslaugų teikimo sutarties Nr. S1-1125 5.3 punkte nustatytos keleivių vežimo vietinio reguliaraus susisiekimo maršrutuose autobuso faktinės 1 km ridos savikainos indeksavimo“. Atsižvelgiant į Kretingos autobusų parko pateiktą informaciją apie faktinę keleivių vežimo savikainą, energijos išteklių kainų, darbo užmokesčio ir sezoninių sąnaudų augimą, siūloma 1,93 Eur/km savikainą pratęsti iki 2027 m. birželio 30 d.
NUTARTA. Vienbalsiai pateiktam protokoliniam sprendimui pritarta.
Posėdžio pabaigoje vicemerė Vaida Jakumienė informavo, kad FK „Minija“ pirmą kartą per nepriklausomybės laikotarpį pateko į Lietuvos futbolo federacijos (LFF) taurės finalą, kuris vyks spalio 11 d. Kauno Dariaus ir Girėno stadione. Finale FK „Minija“ susitiks su Kauno „Žalgiriu“. Siekiant sudaryti galimybę Kretingos rajono gyventojams ir futbolo gerbėjams organizuotai vykti į šį išskirtinį sporto renginį, planuojama išnuomoti autobusus. Gyventojų poreikis ir reikalingas autobusų skaičius bus nustatyti organizuojant registraciją pagal susidomėjusiųjų ir bilietų skaičių. Informuota, kad transporto organizavimui lėšų numatyta sporto programoje, planuojant jas panaudoti iš nenumatytų priemonių vykdymui skirtų lėšų. Išreiškė lūkestį dėl palaikymo ir paragino prisidėti prie Kretingos bei FK „Minija“ palaikymo LFF taurės finale. Taip pat paprašyta išreikšti žodinį pritarimą, kad būtų galima įgyvendinti šią iniciatyvą.
Komiteto narys Vytautas Ročys pasiūlė informuoti ir tarybos narius apie planuojamą Kretingos rajono gyventojų vežimą stebėti taurės finalo, net ir tuo atveju, jei šiai priemonei lėšos iš anksto nebuvo numatytos. Atsižvelgiant į planuojamą mastą, preliminariai numatoma organizuoti apie keturis autobusus, todėl, jo nuomone, tikslinga apie tai informuoti tarybos narius.
Vicemerė Vaida Jakumienė patikino, kad tarybos narius tikrai galima informuoti apie planuojamą priemonę, o pati informacija jau yra vieša.
Prieštaravimų nepateikta.
Daugiau pasisakymų nebuvo, klausimų nepateikta.
Posėdžiui pirmininkas Mindaugas Černeckis padėkojo už bendrą darbą ir paskelbė posėdį baigtą.
Posėdis baigtas 16.40 val.

Kultūros, sporto ir jaunimo reikalų komitete pateikti pasiūlymai, pastebėjimai 
1. Svarstytas sprendimo projektas Nr. T1-261 „Dėl pritarimo kultūros projektų įgyvendinimui“.
Po komiteto posėdyje dalyvavusių asmenų diskusijos vienbalsiai pritarta pasiūlymui papildyti sprendimo projektą, įtraukiant dar vieną projektą „Istoriniai naratyvai: Salantų žydai ir jų sinagoga iki 1941 metų“.
2. Svarstytas sprendimo projektas Nr. T1-263 „Dėl Kretingos rajono savivaldybės tarybos 2017 m. birželio 29 d. sprendimo Nr. T2-202 „Dėl Kretingos rajono savivaldybės kūno kultūros ir sporto veiklos projektų dalinio finansavimo tvarkos aprašo patvirtinimo“ pakeitimo“.
Po komiteto posėdyje dalyvavusių asmenų diskusijos pritarta, kad komiteto nariai, turintys konkrečių pasiūlymų dėl tvarkos aprašo nuostatų keitimo ar papildymo, juos pateiktų raštu iki tarybos posėdžio, kad pasiūlymai būtų įvertinti ir, esant poreikiui, įtraukti į sprendimo projektą. Ateityje, atsižvelgiant į tvarkos aprašo taikymo praktiką, svarstyti galimybę tikslinti reprezentuojančių aukšto meistriškumo sporto komandų finansavimo dydžius ir jų nustatymo principus.
3.	Posėdžio pabaigoje vicemerė Vaida Jakumienė informavo, kad FK „Minija“ pateko į LFF taurės finalą, kuris vyks spalio 11 d. Kauno Dariaus ir Girėno stadione. Taip pat informavo apie planuojamą Kretingos rajono gyventojų organizuotą vykimą į finalą autobusais. Pritarta apie planuojamą gyventojų vežimą į LFF taurės finalą informuoti Savivaldybės tarybos narius. Transporto organizavimo išlaidas numatoma finansuoti iš sporto programoje nenumatytoms priemonėms vykdyti skirtų lėšų.

